Janina Curk

**INFORMACIJE O POUKU PSIHOLOGIJE IN OCENJEVANJU ZNANJA**

za šolsko leto 2019/20

ŠTEVILO UR POUKA

* vsi dijaki v 2. letniku: 70 ur (2 uri tedensko)
* za maturo v 3. letniku: 70 ur (2 uri tedensko)
* za maturo v 4. letniku: 175 ur (5 ur tedensko), od tega:
* 105 ur (3 ure pouka tedensko)
* 70 ur (2 uri tedensko) za izdelavo maturitetne naloge (študij virov, zbiranje podatkov, obdelava podatkov, pisanje poročila, konzultacije z učiteljem)

ŠTUDIJSKO GRADIVO

* Zapiski s predavanj + fotokopije
* Spletna gradiva (gl. ločeno za 2., 3., 4. letnik na spletni strani: https://sites.google.com/a/druga.si/janina-curk-psihologija/psihologija-za-gimnazijce)
* Učbenik 1: Kompare, A. idr. (2015). *Uvod v psihologijo*. Ljubljana, DZS. (okrajšava U1)
* Učbenik 2: Kompare, A. idr. (2015). *Psihologija: spoznanja in dileme*. Ljubljana, DZS. (okrajšava U2)

KONZULTACIJE

* med govorilnimi urami ali po dogovoru (zbornica ali kabinet)
* janina.curk@druga.si, v delovnih dneh do 17. ure (sporočila izven tega časa se ne upoštevajo)
* dijaki so obvezani vsak delovni dan spremljati e-pošto (šolski naslov)
* med kratkimi odmori (tik pred uro ali po njej), konzultacij ni

RAZPOREDITEV OCEN V 2. LETNIKU (3 pisne, 1 ustna)

Prvo ocenjevalno obdobje:

* prvi test: psihologija kot znanost
* ustna ocena (večina dijakov jo zaradi majhne količine snovi pridobi v 2. ocenjevalnem obdobju; preverjanje se prične januarja, načeloma 2 dijaka na uro; vedno se preverja celotna snov)

Drugo ocenjevalno obdobje:

* drugi test: motivacija 1. del
* tretji test: motivacija 2. del, občutenje in zaznavanje

RAZPOREDITEV OCEN V 3. LETNIKU (3 pisne, 1 ustna)

Testi vključujejo tudi vprašanja iz učbenika in že ocenjeno snov prejšnjega leta - tako sproti ponavljamo za maturo (nova snov je označena krepko).

Prvo ocenjevalno obdobje:

* ustna ocena: **kognitivne napake** (na spletni strani pri mišljenju), socialno vplivanje
* prvi test: **učenje**, motivacija

Drugo ocenjevalno obdobje:

* drugi test: **mišljenje**, občutenje in zaznavanje
* tretji test: psihologija kot znanost, **čustva**

Pogoj za zaključitev ocene je oddana karakterizacija glavnega lika iz pri pouku ogledanega filma.

RAZPOREDITEV OCEN V 4. LETNIKU (4 pisne, 1 ustna)

Testi vključujejo tudi vprašanja iz učbenika in že ocenjeno snov prejšnjega leta - tako sproti ponavljamo za maturo (nova snov je označena krepko).

Prvo ocenjevalno obdobje:

* prvi test: učenje, mišljenje
* drugi test: čustva, **medosebni odnosi**

Drugo ocenjevalno obdobje:

* tretji test: **struktura osebnosti**, motivacija
* četrti test: 1. del: **teorije osebnosti**, 2. del: psihologija kot znanost, občutenje in zaznavanje (esej)

Dijak ima pravico do ustne ocene. Dijak se sam javi za preverjanje.

OBLIKA NALOG V TESTIH

2. letnik:

* klasične naloge zaprtega in polodprtega tipa
* odprta vprašanja, ki zahtevajo krajše odgovore
* naloge tipa „trditve-popravki“, npr.

*Značaj je človekov način (jakost in moč) čustvenega reagiranja.
(Dijak popravi:)Temperament*

3. in 4. letnik:

* strukturirane naloge maturitetnega tipa
* esejske naloge maturitetnega tipa

OCENA ZA RAZISKOVALNO NALOGO

Če dijak tekmuje na natečaju Mladi za napredek Maribora, dobi odlično oceno.

NAPOVEDANO USTNO OCENJEVANJE

* razred naredi razpored in da izvod učitelju
* če dijak ne pristopi, je ocenjen konec leta nenapovedano
* ustno se vedno ocenjuje celotna snov, ki smo jo obdelali pri pouku

GOLJUFANJE PRI TESTIH

Če učitelj zaloti dijaka pri uporabi ali posedovanju nedovoljenih pripomočkov ali prepisovanju od soseda ali iz maturitetnih točkovnikov na spletu, na kar kaže identičnost dveh testov oz. identičnost odgovorov z odgovori v točkovniku, dijaka oceni z negativno oceno (v primeru identičnih testov oba dijaka).

PONAVLJANJE TESTOV IN IZBOLJŠEVANJE OCEN

* Za vsak test je en ponavljalni rok za tiste, ki so na rednem roku pisali negativno ali bili opravičeno odsotni.
* Dijak lahko na koncu leta izboljšuje oceno enega testa. Upoštevata se obe oceni.
* Dijak 3. in 4. letnika lahko izboljšuje zaključno oceno s predmetnim izpitom. Upošteva se boljša ocena.

ZAKLJUČEVANJE OCEN

* Zaključna ocena je aritmetična sredina vseh pridobljenih ocen (vse ocene so enakovredne).
* Pred izračunom aritmetične sredine učitelj izračuna povprečja ocen pri popravljanjih in izboljševanjih (vedno se upoštevajo vse ocene, ne le boljša).
* Dijaki morajo imeti vse ocene (pisne in ustne) pozitivne.
* V primeru povprečja x.5, lahko učitelj dodatno preveri in oceni znanje.
* Dijak je neocenjen**,** če ni pridobil vseh predvidenih ocen. Opravlja dopolnilni izpit.

NEZADOSTNOST IN NEOCENJENOST

Konec 1. ocenjevalnega obdobja:

* dijaku učitelj določi datum ocenjevanja znanja.

Konec leta:

* nezadostnost: dijak ima vse ocene, od tega vsaj eno nepopravljeno negativno oceno; sledi popravni izpit,
* neocenjenost: dijak ni pridobil vseh predvidenih ocen; sledi dopolnilni izpit, ki obsega snov neocenjenega ocenjevalnega obdobja.

IZPITI

* pri ustnem izpitu 5 listkov več kot je kandidatov
* dijak ima pravico do ene menjave (listki se vračajo v komplet) in do 15' priprave
* pisni izpit 45'-90', ustni največ 20'